724 DE AUGMENTIS SCIENTIARUM 



nionis contrarium. Siquidem gigantea ilia animi conditio, qua 

 abripiuntur magni isti orbis tcrrarum perturbatores, (qualis fuit 

 L. Sylla, et plurimi alii, licet in modulo longe minore, qui 

 videntur ad hoc anhelare, ut omnes fcelices et aerumnosi sint 

 prout sibi fuerint amici vel inimici l , atque ut mundus tanquam 

 ipsorum praeferat imaginem ; quae vera est Theomachia) ; haec 

 inquam ipsa aspirat ad Bonum Activum Individuale, saltern 

 Apparens, etsi a Bono Communionis omnium maxime recedat. 



At Bonum Passivum partiemur in Bonum Conservativum, et 

 Bonum Perfectivum. Etenim inditus est unicuique rei triplex 

 appetitus, quatenus ad Bonum Suitatis, sive Individui. Primus, 

 ut se conservet ; secundus, ut se perficiat ; tertius, ut se multi- 

 plicet sive diffundat. Atque hie postremus appetitus ad Bonum 

 Activum refer tur, de quo jam modo diximus. Supersunt igitur 

 reliqua tantum duo, quae diximus, Bona ; ex quibus praecellit 

 Perfectivum. Minus enim quiddam est, conservare rem in suo 

 statu; majus vero, eandem ad naturam sublimiorem evehere. 

 Reperiuntur siquidem per res universas naturaj aliquae nobi- 

 liores, ad quarum dignitatem et excellentiam naturae inferiores 

 aspirant, veluti ad origines et fontes suos. Sic de hominibus, 

 non male cecinit ille ; 



Igneus est ollis vigor, et caelestis origo. 2 



Homini enim, assumptio aut approximatio ad divinam aut ange- 

 licam naturam est formas suae perfectio. Cujus quidem Boni 

 Perfectivi prava et praepostera imitatio pestis est ipsa vitae 

 human, et turbo quidam rapidus qui omnia abripit et subver- 

 tit; nimirum, dum homines, exaltationis vice formaiis atque 

 essentialis, coeca ambitione advolent ad exaltationem tantum- 

 modo localem. Quemadmodum enim aegri, remedium mali sui 

 non invenientes, de loco in locum corpus agitant et volvunt, 

 quasi ex mutatione loci a seipsis abscedere et internum malum 

 effugere possint; eodem modo evenit in ambitione, ut homines, 

 simulacro quodam falso naturae suae exaltandae abrepti, nihil 

 aliud adipiscantur quam loci quandam celsitudinem et fasti- 

 gium. 



Bonum vero Conservativum nihil aliud est, quam receptio et 

 fruitio rerum natures nostrce congruentium. Hoc vero Bonum, 



1 The epitaph which Plutarch says Sylla made for himself was probably in Bacon's 

 mind. It boasted that no man had surpassed him In doing good to his friends or evil 

 to his enemies. See Plut. in Sylla. 



- Virg. ^n. vi. 730. 



